La Unió Europea

**Tema B.8.**

La UE és una organització supraestatal, basada en la unitat política, econòmica i monetària, construïda mitjançant la signatura de diversos tractats internacionals entre els països que formen part.

Espanya s’incorpora a la UE l’any 1986.

A la UE són 6 els Estats que es consideren els originals.

### **1.****Origen històric de la UE**

El projecte inicial de comunitats europees no es conformava exclusivament amb la creació d’un únic espai econòmic, ni tampoc amb la presencia dels estats signataris del **Tractat de Roma de 1957**, sinó que preveia la seva expansió en un doble sentit:

·         Ampliar el seu mar geogràfic: amb la integració de nous estats.

·         Aprofundir en les relacions entre els socis comunitaris per assolir una veritable unitat política, econòmica i monetària.

Llista de tractats;

* **Tractat de la UE a Maastricht,** el 7 de febrer de **1992:** Es culmina el procés d’integració política i econòmica que es va iniciar el **1951**.
* **Tractat d’adhesió: 1985:** Autoritzat per la **Llei orgànica 10/1985**, de 2 d’agost, Espanya s’incorpora a UE.
* **Tractat de Brussel·les, de 8 d’abril de 1965:** Pel qual es van unificar algunes de les institucions de les tres comunitats.
* **Tractat de la UE (TUE), signat a Maastricht el 7 de febrer de 1992:** Va introduir reformes importants als tractats constituïts i va desenvolupar i integrar la cooperació de tipus governamental entre els estats membres a traves de la institució de la política exterior i seguretat comuna i de la cooperació en els àmbits de justícia i dels assumptes d’interior.
* **Tractat d’Amsterdam, signat el 2 d’octubre de 1997:** Reforma els tractats de la UE i de creació especialment en l’àmbit institucional, però no va ser capaç de resoldre les qüestions mes problemàtiques que comporta la futura ampliació de la UE.
* **Tractat de Niça de 2001:** Torna a modificar els tractats fundacionals i de la Unió per poder adoptar les institucions comunitàries en la perspectiva de l’ampliació de la UE en els països de l’est d’Europa.
* **Tractat de Lisboa de 2007 (vigor 2009):** Manté la majoria d’avenços de la Constitució Europea a favor d’una unió mes eficaç. 27 estats membres.

o   Manté la Presidència estable del Consell Europeu amb una durada de 2 anys i mig.

o   La UE tindrà personalitat jurídica pròpia.

o   Es reconeix el valor jurídic vinculant de la Carta dels drets fonamentals de la UE.

o   Reforça el paper del Parlament Europeu en matèria pressupostaria.

o   Preveu la reducció dels membres de la Comissió Europea a partir de l’any 2014.

o   A Espanya li corresponen 54 diputats al Parlament Europeu.

### **2.****L’ordenament jurídic comunitari: dret comunitari originari i dret derivat**

Les fonts del dret comunitari europeu es divideixen entre:

·         **Dret originari (o primari)**: Format pels tractats constituïts de la UE:

o   Tractat constitutiu de la Comunitat Econòmica del Carbó i l’acer (**CECA**): Paris 18 abril 1951.

o   Tractat constitutiu de la Comunitat Econòmica Europea (**CEE**): Roma 25 març 1957.

§  Inicialment no el va signar el Regne Unit.

o   Tractat constitutiu de la Comunitat Europea de l’Energia Atòmica (**EUROTOM**): Roma 25 març 1957.

o   Tractat de Brussel·les: 8 abril 1965.

§  Unifica el Consell i la Comissió Europees.

o   L’Acta Única Europea (**AUE**): Luxemburg 17 febrer 1986.

o   Tractat de la UE (**TUE**): Maastricht 7 febrer 1992.

o   Tractat d’Amsterdam: 2 octubre 1997.

o   Tractat de Niça: 26 febrer de 2001.

o   Tractat de Lisboa: 13 desembre 2007. (en vigor al 2009).

·         **Dret derivat (o secundari):** Constituïts per tots els actes normatius dictats pels òrgans comunitaris.
* **Reglaments**: Són actes que tenen abast general, són obligatoris i directament aplicables a cada Estat membre.
* **Directives**: Són actes obligatoris que vinculen jurídicament el seu destinatari, però no tenen eficàcia jurídica immediata.
* **Decisions**: Són actes particulars, que poden ser estats membres o persones físiques o jurídiques.

o   Actes no obligatoris:

* **Recomanacions**: Tracten d’orientar i promoure un determinant comportament.
* **Dictàmens**: Expressen un judici o valoració respecte a una determinada actuació d’un o més estats membres.

### **3.****Institucions comunitàries**

**El Consell de la UE:** Òrgan intergovernamental en què els membres representen els interessos del seu Estat dins l’àmbit de la UE. Està integrat per un representant de cadascun dels estats membres. Les decisions del Consell s’adopten preferentment d’acord amb el principi de majoria qualificada, i s’introdueix un criteri ponderat mitjançant el qual s’assigna a cada Estat membre un nombre determinat de vots. La presidència del Consell de la UE correspon rotativament als estats per un període de 6 mesos.

Les competències del Consell són:

o   Legislatives: Aprovar reglaments.

**La Comissió Europea:** és un òrgan independent dels estats membres, i la seva missió es protegir i vetllar pels interessos comunitaris. Està integrada per 27 (comissaris) membres (1 per cada Estat membre), elegits per raó de la seva competència general sempre que ofereixin garanties d’independència.

**El Parlament Europeu:** és l’òrgan que representa els pobles dels estats membres. Els escons es distribueixen entre els estats membres d’acord amb criteris de proporcionalitat en funció de la població. L’elecció dels parlamentaris es fa per sufragi universal directe a cadascun dels estats membres. Actualment té 705 diputats (59 per Espanya). Agrupa als seus membres per ideologies polítiques.

Les competències del Parlament són:

o   De control polític.

o   Legislatives:

o   Pressupostaries: *Intervé en l’elaboració i execució del pressupost comunitari.*

**El Tribunal de Justícia:**és l’òrgan que garanteix la interpretació i aplicació del dret comunitari, i té un paper essencial en el desenvolupament del seu ordenament, ates que gran part de l’evolució d’aquest troba el seu fonament en decisions del Tribunal de Justícia.

Esta format per dos òrgans:

·         **Tribunal de Justícia:** Compost per 27 jutges (1 per cada país) i per 11 advocats generals.

o   Control de violacions del dret comunitari pels estats membres.

o   Control de la legalitat de l’activitat de les institucions comunitàries.

o   Recurs de cassació contra les decisions del Tribunal de Primera Instància.

o   D’emissió de dictàmens sobre la compatibilitat amb els tractats dels acords internacionals que vulgui concloure la Comunitat.

·         **Tribunal General:** Compost com a mínim per un jutge per cada Estat membre. Des de l'1 de setembre de 2019 són 54, dos per cada Estat membre. (Art. 48)

**Altres Institucions rellevants:**

* **Defensor del Poble Europeu:** Intermediari entre els ciutadans i les institucions de la UE.
* **Banc Central Europeu:** Responsable de la política monetària europea.
* **El Comitè Econòmic i Social:** Representa organitzacions socials i industrials.
* **El Comitè de les Regions:** Representa les autoritats regionals i industrials.
* **L’Institut Europeu de la Igualtat de Gènere:** Ajuda les institucions europees i els estats membres a fomentar la igualtat de gènere en totes les polítiques comunitàries i a lluitar contra la discriminació de sexe.